Diari Oficial de la Generalitat Valenciana


Sumari del DOGV 6021, del 26-05-2009 (2009/5882)

RESOLUCIÓ de 28 de gener de 2009, de la Direcció General per al Canvi Climàtic, per la qual s'acorda inscriure en el Registre d'Entitats Col·laboradores en materia de qualitat ambiental de la Comunitat Valenciana l'entitat Lgai Techonological Center, SA, al terme municipal de Paterna.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6021

Data del DOGV
:   26-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5882


Data del document
:   28-01-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Paterna
    * política de medi ambient
    * registre de documents
    * qualitat del medi ambient

RESOLUCIÓ de 28 de gener de 2009, de la Direcció General per al Canvi Climàtic, per la qual s'acorda inscriure en el Registre d'Entitats Col·laboradores en materia de qualitat ambiental de la Comunitat Valenciana l'entitat Lgai Techonological Center, SA, al terme municipal de Paterna. [2009/5882]  
Resolució  
Vista la sol·licitud d'ampliació de la inscripció en el Registre d'Entitats Col·laboradores en Matèria de Qualitat Ambiental de la Comunitat Valenciana (ampliació per a la secció 9 Verificador d'emissions de gasos d'efecte hivernacle), de data 21 de gener de 2009, presentada per Ramón Capellades Font, en representació de l'entitat Lgai Technological Center, SA, amb CIF A-63207492 i domicili social al campus de la u.a.b., s/n (apt. 18), 08421 Bellaterra (Barcelona), s'emet aquesta resolució de conformitat amb els següents  
Antecedents de fet  
Primer  
L'entitat col·laboradora Lgai Technological Center, SA, amb CIF A-63207492 i oficina comercial a la Comunitat Valenciana a l'av. Joan de la Cierva, 27, edifici Wellness II (parc tecnològic), 46614 Paterna (València), va ser inscrita en el Registre d'Entitats Col·laboradores en Matèria de Qualitat Ambiental amb el número d'inscripció 58/ecmca, per Resolució de la Direcció General per al Canvi Climàtic, de data 20 de setembre de 2007, en la secció 8 verificadors ambientals i per Resolució de la Direcció General per al Canvi Climàtic de data 25 de febrer de 2008, en la secció 10 Control integrat de la contaminació.  
Segon  
Mitjançant Resolució del director general per al Canvi Climàtic de data 23 de desembre 2008, s'admet la notificació de Lgai Technological Center, SA per a realitzar tasques de verificació dels informes corresponents a les emissions de gasos d'efecte hivernacle durant l'any 2008, al territori de la Comunitat Valenciana.  
Fonaments de dret  
Primer  
L'Estatut d'autonomia de la Comunitat Valenciana, aprovat per mitjà de la Llei orgànica 5/1982, d'1 de juliol, i la posterior reforma aprovada per la Llei orgànica 1/2006, de 10 d'abril, atorga a la Generalitat Valenciana en l'article 50.6 les competències de desenvolupament legislatiu i execució de la legislació bàsica de l'Estat en matèria de medi ambient, sense perjudici de les facultats per a establir normes addicionals de protecció. Així mateix, l'article 49.1.3º de l'esmentat Estatut confereix a la Generalitat competència exclusiva sobre les normes de procediment administratiu que es deriven de les especialitats de l'organització de la Generalitat.  
Segon  
De conformitat amb el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat i s'assignen competències a la Presidència de la Generalitat i a les conselleries amb competències executives, les competències sobre medi ambient estan assignades a la Conselleria de Medi Ambient, Aigua, Urbanisme i Habitatge.  
D'acord amb l'article 26 del Decret 92/2007, de 6 de juliol, del Consell de la Generalitat, pel qual s'estableix l'estructura orgànica bàsica de la Presidència i de les conselleries de la Generalitat, la Direcció General per al Canvi Climàtic exercirà les funcions en matè  
Número d'inscripció 58/ECMCA  
  
\* \* \* \* \*  
Número de inscripción: 58/ECMCA  
ria de control de la contaminació i intervenció administrativa ambiental d'activitats.  
Tercer  
El Decret 229/2004, de 15 d'octubre, del Consell de la Generalitat, i la posterior modificació pel Decret 29/2007, de 9 de març, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre indica, en l'article 7, el procediment de tramitació i resolució de les sol·licituds d'inscripció en l'esmentat registre i en l'article 12, el procediment de manteniment i actualització.  
Així mateix, el Decret 29/2007, de 9 de març, del Consell, pel qual es modifica el Decret 229/2004, incorpora la secció 9 verificadors d'emissions de gasos efecte hivernacle, d'acord amb els criteris d'acreditació disposats en el Reial decret 1315/2005, de 4 de novembre, pel qual s'estableixen les bases dels sistemes de seguiment i verificació d'emissions de gasos d'efecte hivernacle a les instal·lacions incloses en l'àmbit d'aplicació de la Llei 1/2005, de 9 de març, per la qual es regula el règim del comerç de drets d'emissió de gasos d'efecte hivernacle.  
Quart  
De conformitat amb el Decret 144/2005, de 7 d'octubre, del Consell de la Generalitat, pel qual es crea el Centre de Tecnologies Netes de la Comunitat Valenciana, correspon a l'Àrea del Centre de Tecnologies Netes exercir les funcions de tramitació de qualsevol procediment d'interés que li siga encomanat per la Direcció General.  
Vist el que antecedeix, fent ús de les atribucions que tinc atribuïdes, a proposta de l'Àrea del Centre de Tecnologies Netes, resolc:  
Primer  
Ampliar la inscripció en el Registre d'Entitats Col·laboradores en Matèria de Qualitat Ambiental de la Comunitat Valenciana a l'entitat col·laboradora Lgai Technological Center, SA, amb oficina comercial ubicada a l'av. Joan de la Cierva, 27, edifici Wellness II (parc tecnològic), 46271 Paterna (València), per a la secció 9 Verificadors d'emissions de gasos efecte hivernacle, amb número d'inscripció i el camp d'actuació següents:  
Segon  
La inscripció en el Registre únicament habilitarà Lgai Technological Center, SA en les condicions establides en els annexos tècnics de les acreditacions o autoritzacions que han servit de base per a la inscripció.   
Aquesta inscripció tindrà vigència durant el període comprés entre el 23 de desembre de 2008, data de la resolució de la Direcció General per al Canvi Climàtic per la qual s'admet la notificació de Lgai Technological Center, SA per a realitzar tasques de verificació d'emissions de gasos efecte hivernacle, fins al 31 de març de 2009, ja que l'actuació a la Comunitat Valenciana de les entitats no acreditades per Enac queda condicionada a la resolució de la Direcció General per al Canvi Climàtic per a cada exercici de verificació.  
Tercer  
Seran causes de cancel·lació de la inscripció en el registre les establides en l'article 13 del Decret 229/2004.  
En tot allò no indicat en aquesta resolució caldrà ajustar-se al que estableix el Decret 229/2004.  
Contra aquesta resolució, que no posa fi a la via administrativa, es podrà presentar recurs d'alçada davant de la Secretaria Autonòmica de Medi Ambient, Aigua, Urbanisme i Habitatge de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció de la notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Paterna, 28 de gener de 2009.- El director general per al Canvi Climàtic: Jorge Lamparero Lázaro.